
SAND  OPLYSNING   ER   KUNDSKAB  OM  TINGENE  SOM   DE   ER 


NUMMER   21 


1.  NOVEMBER  1921 


70.  AARGANG 


GUDS   FØRSTE   BEFALING 
TIL  MENNESKENE. 

Af  Dr.  C.  L.  Olsen. 
Oversat  fra  »Improvement  Era«  ai'  Niels  F.  Green. 


FØRSTE  AFSNIT 

»Og  Gud  skabte  Mennesket  i  sit  Billede,  .  .  .  Mand  og 
Kvinde  skabte  han  dem.  Og  Gud  velsignede  dem,  og  Gud  sagde 
til  dem:  vorder  frugtbare  og  mangfoldige  og  opfylder  Jorden.« 
(1.  Mosebog  1:  27.,  28.). 

Det  kan  siges,  at  for  nærværende  Tid  er  der  ikke  et  van- 
skeligere Emne  at  omhandle  end  Ægteskabet  og  Guds  Befaling 
til  Menneskene  om  at  vorde  frugtbare  og  mangfoldige.  Mange 
er  ligefrem  bange  for  at  komme  nærmere  ind  paa  Emnets  En- 
keltheder og  søger  derfor  paa  enhver  tænkelig  Maade  at  und- 
gaa  at  besvare  Sporgsmaal  vedrørende  samme.  Hvis  man  ud- 
taler sig  om  dette  vigtige  Sporgsmaal,  bliver  det  almindeligvis 
kun  ganske  overfladisk.  Der  er  vistnok  ikke  noget  Emne  af  lig- 
nende Vigtighed  som  det  i  det  citerede  Skriftsted  indeholdte,  der 

af  Talere  og  Skribenter  er  blevet  omhandlet  med  storre  Ulyst 
eller  i  hvert  Fald  diskuteret  med  storre  Forsigtighed  end  det 
foreliggende,  ja,  beklageligvis,  endogsaa  af  Mænd  og  Kvinder, 
som  er  Medlemmer  af  Jesu  Kristi  Kirke  af  Sidste  Dages  Hel- 
lige, og  hvorfor?  Fordi  vi  er  naaet  til  et  saakaldt  Civilisations  - 
Standpunkt,  hvor  det  formenes  at  være  upassende  at  komme 
nærmere  ind  paa  Emnets  Enkeltheder.  Men  vi  maa  hævde,  at 
Reformatoren  John  Wesley  har  Ret,  naar  han  i  et  af  sine  paa 
engelsk  skrevne  Vers  sporger,  om  det  vilde  være  Ret,  af  Frygt 
for  svage  Mennesker,  at  tilbageholde  Sandheden,  som  den  er 
dikteret  os  ved  Aandens  Kraft;  fremdeles,  om  det  vil  vært- 
Ret,  paa  Grund  af  dødelige  Menneskers  Raseri,  at  skjule  Guds 
hellige  Ord  for  dem,  eller  at  moderere  selve  Sandheden,  for  at 
tilfredsstille  vanhellige  Menneskers  Ønske.  Wesley  sporger: 
Hvad  er  vel  det  Menneske,  hvis  Haan  og  Modstand  jeg  frygter, 
og  hvis  Vrede  og  Had  gor  mig  bange?  Han  besvarer  Spørgs- 
maalet  med  at  sige:  Kun  en  Arving  til  Døden,  en  Syndens 
Slave,  en  Boble  paa  Havet. 
Wesley  s  Vers  lyder: 

Shall  I,  for  fear  of  feeble  man, 
The  spirit's  course  in  me  restrain? 
Awed  by  a  mortal's  frown,  shall  I 
Gonceal  the  word  of  God  most  high? 
Shall  I,  to  soothe  the  unholy  throng, 
Soften  thy  truths  and  smooth  my  tongue? 
What  then  is  he  whose  scorn  I  dread, 
Whose  wrath  or  hate  makes  me  afraid? 
A  man;  an  heir  of  death,  a  slave 
To  sin;  a  bubble  on  the  wave. 

Ingen  bør  undslaa  sig  for,  fra  Talerstolen  eller  i  skrevne 
Artikler,  at  bekæmpe  falske  Teorier  og  enhver  Ting,  som  kan 
vildlede  de  Uerfarne,  og  hvorved  Guds  klare  Ord  bliver  igno- 
rerede. Det  er  vor  absolute  Pligt,  baade  i  Tale  og  Skrift,  at 
bekæmpe  alle,  som  fremsætter  falske  Teorier  angaaende  Sam- 

fundssporgsmaal,  og  som  modarbejder  Herrens  Ord  og  hans 
tilkendegivne  Hensigter. 

»Vorder  frugtbare  og  mangfoldige  og  opfylder  Jorden.« 
Disse  Ord  var  den  almægtige  Guds  Ord  til  Adam  og  Eva  i 
Forbindelse  med  den  Velsignelse,  han  gav  disse  vore  første 
Forældre,  det  første  Ægtepar  paa  Jorden,  som  var  forenede 
af  Gud  i  evigt  Ægteskab.  Vi  bør  lægge  vel  Mærke  til  de  cite- 
rede Skriftord:  at  Gud  velsignede  Adam  og  Eva,  og  at  Guds 
Befaling  til  Adam  og  Eva  som  Mand  og  Hustru  at  »vorde 
frugtbare  og  mangfoldige«  var  knyttet  til  Velsignelsen,  han 
gav  dem.  Herrens  Ord  var  udtalt  som  en  direkte  Befaling  til 
Adam  og  Eva,  men  gælder  efter  Sagens  Natur  for  alle  deres 
Efterkommere.  De  fra  første  Mosebog  citerede  Ord  staar  saa- 
ledes  som  Guds  første  Befaling  til  Menneskene.  Herrens  Ord  var 
ikke  givne  som  et  Raad,  men  som  en  bestemt  Befaling,  og  Be- 
falingen har  aldrig  været  forandret,  modereret  eller  ophævet, 
men  staar  i  fuld  Kraft,  idet  den  er  lige  saa  bindende  for  Men- 
neskene i  vore  Dage,  som  den  var  for  vore  første  Forældre. 
Hverken  Menneskenes  Opfindsomhed  eller  den  Ondes  snedige 
Planer  vil  kunne  forandre  denne  Sandhed.  Guds  første  Be- 
faling til  Menneskene  var  ikke  en  midlertidig  Befaling,  men 
var  en  uigenkaldelig  Lov.  Enhver  Befaling,  som  kommer  fra 
den  almægtige  Gud,  giver  samtidig  Loven,  som  Menneskene 
maa  rette  sig  efter.  De  Bud  og  Love,  som  den  almægtige  og 
alvise  Gud  giver  os,  er  nødvendigvis  fuldkomne  i  deres  Af- 
fattelse og  kan  ikke  forandres  i  mindste  Maade  af  Menne- 
skene. Enhver  Lov,  som  vi  har  modtaget  af  Herren,  er  i  nøje 
Overensstemmelse  med  de  Forudsætninger,  hvorpaa  Loven 
hviler. 

Vi  lærer  fra  Historien,  at  mange  Mennesker  fra  Verdens 
første  Tider  til  nærværende  Tid  har  paa  forskellig  Maade  og 
ved  forskellige  Midler  modarbejdet  Udførelsen  af  den  Almæg- 
tiges Planer  og  hellige  Hensigter  ved  at  undlade  at  vise  Ly- 
dighed mod  Guds  første  Befaling  til  Menneskene,  givet  som  en 
for  alle  gældende  Lov.  Men  vé  den  Mand  eller  Kvinde,  som 

modarbejder  Herren  og  danner  deres  egen  Lov.  Onam,  denne 
selviske,  beregnende  Mand,  gjorde  dette,  og  det  kostede  ham 
hans  Liv.  Vi  læser,  at  »de  Ting,  som  han  gjorde,  var  ondt  for 
Herrens  Øjne,  og  han  slog  ham  ihjel.«  (1.  Moseb.  38:  8. — 10.). 
Disse  er  klare  og  tydelige  Ord.  Læs  de  tre  Vers.  Onams  Over- 
trædelse var  af  en  saadan  Natur,  at  han  maatte  lide  Døds- 
straffen. Befalingen  givet  til  Onam  og  Hensigten  med  samme, 
samt  hvorfor  Onam  nægtede  at  adlyde  den  ham  givne  Be- 
faling; fremdeles,  hvilken  skændig  Handling  Onam  begik, 
samt  Straffen  for  Handlingen,  er  klart  fremsat.  Herren  vil 
ikke  lade  sig  spotte. 

Der  er  mange  i  vor  Tid,  som  mister  deres  Liv  ved  at  synde 
mod  Slægtformerelsesloven.  Skønt  vi  ikke  i  vore  Dage  netop 
begaar  den  gruelige  Synd,  som  de  begik  i  forrige  Dage,  der 
ofrede  deres  Børn  ved  at  overgive  dem  i  Kobber-Afguden  Mo- 
loks Ildfavn,  og  skønt  den  Dødsstraf,  som  ramte  mange  af  de 
Israeliter,  som  i  forrige  Dage  havde  gjort  sig  skyldige  i  denne 
forfærdelige  Synd,  ikke  direkte  angaar  os,  saa  kan  vi  dog  være 
vis  paa,  at  om  den  store  Lovgiver  Moses  ledte  Israels  Folk  i 
Dag,  saa  vilde  han  have  Grund  til  paa  det  alvorligste  at  ad- 
vare mange  af  Kirkens  Medlemmer  mod  den  almægtige  Guds 
Straffedomme,  som  vil  række  ud  til  alle  de  Mænd  og  Kvinder, 
som  følger  de  Ugudeliges  Eksempel,  enten  ved  fuldstændigt  at 
unddrage  sig  Forældre-Ansvar,  ved  ikke  at  gifte  sig,  eller, 
hvis  de  er  gifte,  med  Overlæg  at  forebygge  Børneundfangelse 
eller  bestemme,  hvor  mange  Børn  de  vil  have,  saa  de  ikke  i 
nogen  nævneværdig  Grad  behøver  at  give  Afkald  paa  Sel- 
skabslivets Fornøjelser,  og  unddrage  sig  Livets  haarde  Ar- 
bejde og  Genvordigheder  saa  meget  som  muligt.  Der  findes 
mange,  som,  idet  de  har  antaget  det  moderne  Samfunds  saa- 
kaldte  Civilisation,  er  ivrige  efter  at  benytte  enhver  Lejlighed 
til  at  underrette  nygifte  Folk  og  andre  om,  hvilken  tilfreds- 
stillende Ting  det  er,  og  særlig  for  Kvinder,  at  være  i  Stand 
til  at  »ordne«  deres  Liv  paa  en  »intelligent«  Maade,  saa  de 
ikke  skal  blive  nogens  Slave  eller  være  en  menneskelig  »In- 

kubator«.  Nærværende  Artikels  Forfatters  Virksomhed  som 
Læge  sætter  ham  i  Stand  til  at  indvinde  Erfaringer  i  denne 
Henseende.  Rettænkende  Ægtefolk,  som  har  valgt  at  adlyde 
Guds  Befalinger  og  Naturens  Bud  og  indtage  det  Standpunkt: 
med  Beredvillighed  og  taknemmelige  Hjærter  at  føre  til  deres 
Barm  de  Børn,  de  Aander,  som  Gud  i  sin  Visdom  har  fundet 
passende  at  sende  dem,  saadanne  Forældre  bliver  uden 
videre  af  de  selvbestaltede  »Samfundsreformatorer«  erklærede 
at  staa  paa  et  mindre  fremskredet  Standpunkt  i  Henseende  til 
Intelligens  og  Moralitet.  Det  bliver  sagt,  at  opdrage  store  Fa- 
miljer  kunde  være  rigtigt  for  Pilgrimsfædrene  og  Pionererne, 
den  Gang  de  kom  her  til  Amerika,  og  endog  være  undskylde- 
ligt for  »Dagos«,  men  for  oplyste  Mænd  og  Kvinder,  som  lever 
i  den  nærværende  Slægtgeneration,  maa  selve  Tanken  om  at 
opdrage  en  stor  Børneflok  være  »nerverystende«  og  afskræk- 
kende! Der  findes,  desværre,  ikke  faa  Personer  i  vore  egne 
Kommuner,  som  godkender  saadanne  Anskuelser.  Er  det  mu- 
ligt, vil  nogen  spørge?  Det  er  mere  end  muligt;  det  er  en 
Kendsgerning.  Og  »Kendsgerninger  kan  ikke  modsiges«. 

Saadanne  Teorier  og  Lærdomme  som  de  nævnte,  og  saa- 
danne Handlinger  som  de,  der  i  denne  Artikel  er  hentydet 
til,  er  i  et  og  alt  i  Modstrid  med  sand  Religion.  Disse  Teorier 
har  deres  Oprindelse  i  ugudelige  Menneskers  Sind.  Men  naar 
saadanne  Teorier  og  Lærdomme  først  er  bleven  fremsatte  og 
udgivet  for  god  Samfundslære,  findes  der  altid  mange,  som 
vil  sanktionere  dem.  Nogle,  hvis  Hjærter  er  fordærvede,  gri- 
ber med  Begærlighed  Lejligheden  til  at  »godkende«  saadanne 
Teorier.  Hvis  ikke  det  var  paa  Grund  af  Syndens  Magt  over 
Menneskene,  kunde  Ord  som  følgende  aldrig  falde  fra*  en 
Kvindes  Læber:  »Jeg  ønsker  ikke  at  føde  Børn,  bare  for  at  de 
Store  og  de  Rige  kan  faa  dem  at  regere  over,  naar  de  vokser 
til.«  »Jeg  ønsker  ikke  at  faa  min  Legemsform  ødelagt  for  at 
behage  nogen  Mand.«  »Hvis  jeg  ikke  har  Børn,  vil  jeg  ikke 
savne  dem.«  »Jeg  ønsker  ikke  at  leve  i  vedvarende  Ildebefin- 
dende, men  jeg  ønsker  at  nyde  Fornøjelserne  i  Livet.«  Lige 

saa  lidt  som  ædle,  forstandige  Kvinder  kunde  udtale  saadanne 
Ord,  vilde  nogen  ærekær  og  rettænkende  Mand  gøre  sig  saa 
lille  og  sige,  at  han  var  ude  af  Stand  til  at  forsørge  en  Hustru, 
eller,  hvis  han  er  gift,  bestandig  raabe  op  om,  hvad  Familjens 
Underhold  koster  ham.  Ikke  heller  vilde  man  høre  en  for- 
standig, rettænkende  Mand,  som  nylig  er  gift,  erklære,  at  han 
kun  ønsker  et  Par  Børn  i  sit  Ægteskab,  eller,  hvad  der  vilde 
være  endnu  værre,  høre  ham  sige,  at  han  slet  ingen  Børn  øn- 
skede i  sit  Ægteskab.  Saadanne  Mænd  og  Kvinder  som  de,  der 
fremsætter  disse  Udtalelser,  sammen  med  alle  de  mange  selv- 
bestaltede »Reformatorer«,  søger  stedse  at  gøre  Anvendelse  af 
enhver  Teori  og  enhver  Ting,  som,  omsat  i  Udførelse,  netop 
vil  føre  til,  at  Guds  første  Befaling  til  Menneskene  ikke  kan 
blive  gennemført.  Disse  Mænd  og  Kvinder,  hvis  samfunds- 
skadelige Virksomhed  nærværende  Artikel  søger  at  belyse,  gør 
ofte  i  deres  Propaganda  Brug  af  »Slagord«  eller  af  kunstne- 
risk formede  Udtryk  og  snedige  Argumenter,  som,  naar  de 
fremsatte  Paastande  bliver  nærmere  belyste  og  analyserede, 
viser  sig  at  være  fuldstændig  uholdbare.  Saadanne  Personer 
som  de,  der  har  været  hentydet  til,  tror  naturligvis  selv,  at 
de  er  »kloge«,  hvorimod  Sandheden  er,  at  de  er  »dumme«,  idet 
deres  Sind  er  formørket.  De  saakaldte  »sygdomsforebyggende 
Apparater«  o.  s.  v.,  som  sælges  af  visse  Handlende,  er,  naar 
de  anvendes  i  upassende  Øjemed,  i  Stedet  for  at  være  til  Men- 
neskehedens Gavn  i  sanitær  og  hygiejnisk  Henseende,  og  i 
Stedet  for  at  være  »sygdomsforebyggende«,  netop  det  mod- 
satte. Det  kan  med  Sandhed  siges,  at  den  upassende  Anven- 
delse af  disse  Artikler,  der  har  været  hentydet  til,  virker  i  høj 
Grad  helbredsnedbrydende.  Det  er  en  Selvfølge,  at  ethvert 
Middel,  der  bliver  anvendt  i  umoralsk  Øjemed,  virker  hel- 
bredsnedbrydende og  legemsodelæggende.  Rettænkende,  for- 
standige Mænd  og  Kvinder,  der  ikke  vil  lade  sig  belære  af 
saadanne  Personer  som  de,  vi  har  hentydet  til,  bliver  af  disse 
betragtede  som  stakkels  uoplyste  Mennesker,  hvad  Konsviden- 
skab    og    Samfundslære    angaar;    men   vi   haaber,    at    denne 

»Uvidenhed«  maa  vedvare,  og  at  Menneskene  maa  vise  Uvil- 
lighed mod  disse  Lærdomme  og  ikke  følge  de  »Raad«,  som 
bliver  givne,  ofte  under  videnskabelig  Maske.  Men  lad  sand 
Kundskab  vedrørende  Kønsliv  og  vedrørende  Slægtformerel- 
sens  Evigheds-Betydning  blive  spredt  blandt  alle  rettænkende 
Mennesker,  saa  at  alle  de,  som  offentlig  eller  privat  forkynder 
saadanne  vederstyggelige  Lærdomme  som  de  omtalte,  og  som 
praktiserer  de  ugudelige  og  forbryderiske  Handlinger,  der  har 
været  hentydet  til,  maa  blive  betragtet  i  deres  rette  Lys  som 
Guds  og  Menneskers  Fjender. 

(Fortsættes.) 


AFLØSNING. 

Ældste  Jens  J.  Larsen  er  afløst  fra  sin  Mission  i  Danmark 
som  Præsident  for  Københavns  Konference  med  Tak  for  vel 
udført  Arbejde. 

Han  afrejste  den  28.  Oktober  med  »Frederik  VIII«. 


EFTERAARSKONFERENCEN  I  BERGEN. 

Konferencen  tog  sin  Begyndelse  Lørdag  Aften  den  8.  Ok- 
tober Kl.  81/2  med  en  Aftenunderholdning,  arrangeret  af  Sang- 
koret under  Ledelse  af  Korets  Præsident  Arthur  Bjorndal 
med  Ældste  Eyolf  Larsen  som  Dirigent  og  aabnedes  med  San- 
gen: »Messias  han  kommer«.  Bøn  af  Missionspræsident  Aug. 
S.  Schou.  Følgende  Program  blev  derefter  udført:  Sangen: 
»Mon  hjemme  i  Dalen  jeg  savnes«,  med  Ældste  Eyolf  Larsen 
som  Solist,  og  »Send  et  frydfuldt  Raab«,  med  Arthur  Bjørndal 
som  Solist.  En  Herrekvartet  paa  svensk:  »Mots  vi  då«.  Dekla- 
mation af  Clara  Hjørnevik:  »Ildprofeten«.  Sang  af  Koret: 
»Hosianna«,  »Aftenrøster«,  med  Arthur  Bjørndal  som  Solist, 
og  »O,  hvor  herlig«.  En  Herrekvartet:  »O,  min  Fader«.  Tale 
af  Missionspræsident  Aug.  S.  Schou.  Han  komplimenterede 

Koret  for  dets  gode  og  præcise  Sange.  Slutningssang:  »Skal 
vi  svigte  vore  Pagter«.  Taksigelse  af  Martin  Halvorsen.  Aften- 
underholdningen blev  givet  for  fuldt  Hus. 

Søndagsskolemødet  Kl.  101/2  Form.  lededes  af  Konference- 
præs. Oluf  K.  Karlsen  og  aabnedes  med  Sangen:  »Vær  vel- 
kommen«. Bøn  af  Carl  Fjeld.  Sangen:  »O  Gud,  jeg  sov  saa 
tryggelig«.  Rapporter  blev  aflagt  for  Haugesunds  Søndags- 
skole af  Anton  Birkeland,  for  Stavangers  Søndagsskole  af 
Forstander  Carl  I.  Olsen  og  for  Bergens  Søndagsskole  af  Ar- 
thur Bjørndal. 

Derefter  foreslog  Præs.  Oluf  K.  Karlsen  at  løse  Ældste  Hil- 
mar Bjørndal  som  Præsident  for  Bergens  Søndagsskole  og 
Ældste  Sverre  Jensen  som  1.  Raadgiver,  da  begge  skal  virke  i 
Stavanger  og  Haugesund,  ligeledes  at  løse  Niels  Karlsen  som 
2.  Raadgiver  i  Stavangers  Søndagsskole  med  Tak  for  godt  ud- 
ført Arbejde,  hvilket  blev  enstemmig  vedtaget.  Derefter  blev 
det  foreslaaet  at  opholde  i  Tro  og  Bøn  Oluf  K.  Karlsen  som 
Forstander  for  Bergens  Søndagsskole,  som  Raadgivere  Eyolf 
Larsen  og  Arthur  B jorndal,  som  Sekretær  Amanda  Hagerup, 
Vicesekretær  Ivar  Floisand  og  som  Kasserer  Ragnhild  Kling. 
I  Haugesunds  Søndagsskole:  som  Forstander  Anton  Birke- 
land, som  Raadgivere  Anders  Sjobakken  og  Hans  Hæggen.  I 
Stavangers  Søndagsskole:  som  Forstander  Carl  I.  Olsen,  som 
Raadgivere  Carl  Fjeld  og  Hilmar  Bjørndal.  Alle  Forslag  blev 
enstemmig  vedtaget. 

Et  Program  blev  udført  af  Børnene  under  Ledelse  af  Ar- 
thur B jorndal,  der  i  alle  Henseender  blev  udfort  tilfreds- 
stillende, til  Ære  for  Børnene  og  deres  Lærerinder.  Missions- 
præs.  Aug.  S.  Schou  talte  om  Tobakkens  skadelige  Indflydelse 
paa  Børn  saavelsom  paa  Voksne  og  mindede  alle  om  at 
erindre  dette  gennem  Livet.  Mødet  sluttede  med  Sangen: 
»Ventende  paa  Høsten«.  Taksigelse  af  Hilmar  Bjørndal. 

Mødet  Søndag  Eftm.  Kl.  4  lededes  af  Præs.  Oluf  K.  Karl- 
sen og  aabnedes  med,  at  Koret  sang:  »Fra  Himlens  høje 
Hvælv«.  Bøn  af  Martin  Halvorsen.  Koret  sang:  »Stor  Herren 

er«.  Præsident  Karlsen  udtalte  sin  Glæde  og  Taknemmelig- 
hed for  Evangeliets  Gengivelse  og  det  hellige  Præstedømme 
fra  Gud,  som  hans  Tjenere  nu  er  iklædt.  Forstander  Carl  I. 
Olsen  rapporterede  Stavangers  Gren  og  bar  sit  Vidnesbyrd 
om  Evangeliets  Sandhed.  Præs.  Oluf  K.  Karlsen  gav  Rapport 
over  Bergens  Gren  og  opmuntrede  Søskende  fremdeles  at 
frygte  og  elske  Gud.  Præs.  Karlsen  foreslog  at  løse  Hilmar 
B jorndal  som  Grenskriver  for  Bergens  Gren,  Andreas  Fosse 
som  1.  Raadgiver  til  Præs.  Oluf  K.  Karlsen,  Sverre  Jensen 
som  Formand  for  Sangkoret  og  Johan  Sætrum  som  Dirigent 
for  samme,  hvilket  blev  enstemmig  vedtaget. 

Missionspræs.  Aug.  S.  Schou  foreslog  til  Opholdelse  i  Tro 
og  Bøn  Kirkens  Generalautoriteter:  Orson  F.  Whitney  som 
Præs.  for  den  europæiske  Mission  og  Aug.  S.  Schou  som  Præs. 
for  den  norske  Mission,  Oluf  K.  Karlsen  som  Præs.  for  Ber- 
gens Konference  og  Forstander  for  Bergens  Gren,  Clara  Hjør- 
nevik  som  Konferencesekretær,  Ældste  Hans  Hæggen  og  Eyolf 
Larsen  som  Missionærer  i  Bergens  Konference.  Alle  Forslag 
blev  enstemmig  vedtaget. 

Præs.  Oluf  K.  Karlsen  foreslog  Ivar  Floisand  som  Gren- 
skriver, Alette  Bjørndal  som  Organist  og  Carl  Bjørndal  som 
Dørvogter.  Som  Forstander  for  Stavangers  Gren  Carl  I.  Olsen, 
som  1.  Raadgiver  Hilmar  Bjørndal,  som  2.  Raadgiver  Carl 
Fjeld  og  som  Sekretær,  Kasserer  og  Organist  Johanne  Ny- 
gaard. Som  Forstander  i  Haugesunds  Gren  Lars  Birkeland, 
som  1.  Raadgiver  Anton  Birkeland,  som  2.  Raadgiver  Anders 
Sjobakken  og  som  Sekretær  Edvarda  Birkeland.  Som  For- 
stander i  Aalesunds  Gren  Niels  Andersen.  Som  Præs.  for 
Sangkoret  Anthur  Bjørndal,  som  1.  Raadgiver  Astrid  Berent- 
sen,  som  2.  Raadgiver  Sine  Gundersen,  som  Sekretær  og  Kas- 
serer Ranghild  Kling,  som  Dirigent  Eyolf  Larsen  og  som  Or- 
ganist Alette  Bjørndal,  samt  Sangkorets  Medlemmer.  Alle  de 
stillede  Forslag  blev  enstemmig  vedtaget.  Koret  sang:  »I  Østen 
stiger  Solen  op«.  Hvorefter  Ældste  Hans  Hæggen  blev  kaldt 
til  at  tale.  Han  var  glad  ved  at  være  til  Stede  ved  denne  Kon- 

ference,  og  fordi  han  tilhørte  denne  Kirke.  Sagde  at  han 
havde  levet  i  Amerika  i  mange  Aar  sammen  med  Sidste  Da- 
ges Hellige  og  vidste,  at  disse  var  meget  gudhengivne.  Myn- 
dighed var  i  denne  Kirke  til  at  udføre  alle  hellige  Ordinancer. 

Præs.  Oluf  K.  Karlsen  foreslog  at  opholde  i  Tro  og  Bøn 
Ældste  Hilmar  Bjørndal  og  Ældste  Sverre  Jensen  som  Mis- 
sionærer i  Bergens  Konference.  Enstemmig  vedtaget.  Mis- 
sionspræs.  Aug.  S.  Schou  sagde,  at  det  var  nødvendigt  at  have 
et  eget  Organ  i  den  norske  Mission,  og  at  Søskende  tillige 
havde  fremkommet  med  et  saadant  Krav.  Stillingen  i  Mis- 
sionen var  ganske  tilfredsstillende.  Der  var  indlemmet  ved 
Daab  over  dobbelt  saa  mange  Personer  i  de  sidste  9  Maaneder, 
som  der  var  i  hele  det  forrige  Aar. 

Han  opmuntrede  Søskende  til  at  være  overbærende  og 
kærlige  mod  hinanden.  Foreslog  at  udgive  et  eget  Organ  for 
den  norske  Mission,  dette  blev  enstemmig  vedtaget. 

Præs.  Oluf  K.  Karlsen  takkede  for  Enighed  og  Opmærk- 
somhed, hvorefter  Mødet  sluttedes  med,  at  Koret  sang:  »Pri- 
ser Profeten«.  Taksigelse  af  Carl  I.  Olsen. 

Mødet  Søndag  Aften  Kl.  7  aabnedes  med,  at  Koret  sang: 
»Fuld  af  Gerning  er  min  Dag«.  Bøn  af  Arthur  Bjørndal.  Sal- 
men: »Skal  vi  svigte  vore  Pagter«.  Ældste  Eyolf  Larsen  talte 
om  Tro  paa  Jesus  Kristus  som  vor  Forløser.  Menneskene 
skulde  søge  at  forstaa  deres  Stilling  eller  Mission  paa  denne 
Jord.  Mange  tror,  at  det  er  et  Tilfælde,  at  Menneskene  er  kom- 
met herned,  men  det  tror  vi  ikke.  Vi  forstaar,  hvorfor  vi  er 
kommet  her  og  handler  derefter.  Menneskene  vil  ikke  tro  dette 
og  forkaster  Guds  Tjenere,  men  det  vil  gaa  det  Land  daarligt, 
som  gør  saadan.  Til  Afveksling  sang  Koret:  »O,  hvor  herlig«. 
Missionspræs.  Aug.  S.  Schou  udtalte  sin  Glæde  over  at  se  saa 
mange  til  Stede.  Grunden,  hvorfor  der  var  saa  mange  Reli- 
gionspartier,  var  fordi  at  Menneskene  har  søgt  at  være  uaf- 
hængig af  Gud.  Vi  forkynder  den  sande  Gud  med  den  samme 
Magt,  som  i  gamle  Dage.  2000  Missionærer  fra  denne  Kirke  er 
ude  og  prædiker  dette  uden  Løn  eller  Betaling,  fordi  de  tror 

paa  Evangeliets  Sandhed.  Koret  sang:  »Messias,  han  kom- 
mer«. Taksigelse  af  Ældste  Sverre  Jensen. 

Mødet  Mandag  Aften  Kl.  8  aabnedes  med,  at  Koret  sang: 
»Fader  vor  i  Himlen«.  Bøn  af  Missionspræs.  Aug.  S.  Schou. 
Koret  sang:  »Fred  hviler  over  Land  og  By«.  Præs.  Oluf  K. 
Karlsen  sagde,  at  Gud  var  den  samme  i  Dag,  i  Gaar  og  til  alle 
Tider  og  aabenbarer  sig  til  sine  Tjenere  nu  som  før.  Carl  I. 
Olsen  afgav  Rapport  over  Stavangers  Ungdomsforening  og 
den  kvindelige  Hjælpeforening.  Præs.  Oluf  K.  Karlsen  over 
Haugesunds  Ungdomsforening,  den  kvindelige  Hjælpeforening 
og  de  unge  Mænds  Uddannelsesforening  i  Bergen. 

Clara  Hjornevik  gav  Rapport  for  Unge  Kvinders  Uddan- 
nelsesforening i  Bergen.  Anna  Smedstad  gav  Rapport  for  den 
kvindelige  Hjælpeforening  i  Bergen  og  samtidig  udtalte  hun 
sin  hjertelige  Tak  til  Søstrene  for  deres  udmærkede  Arbejde. 

Præs.  Oluf  K.  Karlsen  foreslog  at  løse  Sverre  Jensen  og 
Hilmar  Bjørndal  som  Raadgivere  i  unge  Mænds  Forening  i 
Bergen,  Andreas  Birkeland  som  Præsident  for  Ungdomsfor- 
eningen i  Haugesund  og  Anders  Sjobakken  og  Lars  Birkeland 
som  Raadgivere,  Kari  Birkeland  som  2.  Raadgiver  i  den  kvin- 
delige Hjælpeforening  i  Haugesund.  Disse  Forslag  blev  en- 
stemmig vedtaget.  Foreslog  derefter  at  indsætte  i  unge  Mænds 
Forening  i  Bergen  Oluf  K.  Karlsen  som  Præsident,  som  Raad- 
givere Eyolf  Larsen  og  Arthur  Bjørndal,  som  Sekretær  Ha- 
rald Helgesen,  som  Præsidentinde  i  unge  Kvinders  Forening 
i  Bergen  Clara  Hjornevik,  som  Raadgivere  Constance  Odland 
og  Ragnhild  Kling,  som  Sekretær  og  Kasserer  Rachel  O.  Moe, 
som  Præsident  for  Ungdomsforeningen  i  Stavanger  Carl  I. 
Olsen,  som  Raadgivere  Gurine  Friestad  og  Carl  Fjeld,  som 
Sekretær  og  Kasserer  Dagny  Nygaard,  som  Præsident  for 
Ungdomsforeningen  i  Haugesund  Anton  Birkeland,  som 
Raadgivere  Sverre  Jensen  og  Hans  Hæggen,  som  Sekretær  og 
Kasserer  Edvarda  Birkeland,  som  Formand  for  Dekoration  og 
Fester  i  Bergen  Arthur  Bjørndal,  som  Præsidentinde  i  den 
kvindelige   Hjælpeforening   i   Bergen    Anna    Smedstad,    som 

Raadgivere  Bertha  Hansen  og  Martha  B jorndal,  som  Sekretær 
Amanda  Hagerup,  som  Kasserer  Astrid  Berentsen,  som  Læ- 
rerinde Martha  Bjørndal,  samt  12  Distriktslærere.  Som  Præsi- 
dentinde  for  Stavangers  kvindelige  Hjælpeforening  Hanna 
Torgersen,  som  Raadgivere  Gurine  Friestad  og  Agnes  Ander- 
sen, som  Sekretær  og  Kasserer  Dagny  Nygaard.  Som  Præsi- 
dentinde  for  den  kvindelige  Hjælpeforening  i  Haugesund  Ni- 
koline Pettersen,  som  Raadgivere  Olava  Sjobakken  og  Kristine 
Groset,  som  Sekretær  Edvarda  Birkeland.  Ligeledes  Kvinde - 
foreningen  i  Aalesund  saaledes  som  den  nu  er  organiseret. 
Alle  Forslag  blev  enstemmig  vedtaget. 

Til  Afveksling  blev  sunget:  »Ydmyg  med  Ærbødighed«. 
Hvorefter  Missionspræs.  Aug.  S.  Schou  talte.  Det  var  af  stor 
Interesse  for  ham  at  høre  de  forskellige  Rapporter,  særlig 
naar  der  er  Fremgang.  Salmisten  siger:  »Det  er  godt  som 
Brødre  at  bo  tilsammen,  for  da  har  vi  Fred«.  Han  raadede 
alle  til  at  være  sparsommelige  og  lægge  til  Side  det,  som  var 
muligt  at  lægge  hen,  ikke  at  udgive  Penge  til  unyttige  Ting, 
da  vi  fremdeles  gaar  vanskelige  Tider  i  Møde.  Koret  sang: 
»Til  Kamp«.  Taksigelse  af  Ældste  Eyolf  Larsen. 

Konferencen  sluttedes  med  en  Fest  Tirsdag  Aften  under 
Ledelse  af  Arthur  Bjørndal.  Der  blev  serveret  Chokolade  og 
Smørrebrød,  og  et  godt  Program  blev  udført,  som  tilfreds- 
stillede alle.  Hilmar  Bjørndal, 

Grenskriver. 


Saa  stakket  er  Livet  hernede,  aa,  hvorfor  forstaar  vi  dog  ej 
Af  Sol  og  af  Smil  at  sprede  et  Væld  paa  hverandres  Vej! 


Der  hører  Ærlighed  og  Mod  til  at  erkende  Sandheden.  — 
Har  Læseren  disse  to  Egenskaber? 

EFTERAARSKONFERENCEN  I  AALBORG. 

Konferencen  aabnedes  Lørdag  Aften  den  8.  Oktober  med 
et  Mode,  som  blev  ledet  af  Præs.  John  H.  Jørgensen.  Salmen: 
»Vor  Gud,  vi  til  Dig  raabe!«  Bon  af  Ældste  Emil  Sandberg. 
Salmen:  »Vaagn  op,  hor  Røsten  lyder«.  Ældste  Ghr.  M.  Nico- 
laisen fra  Aarhus  Konference  talte  om  »Gud  som  et  personligt 
Væsen«.  Ældste  Carl  Madsen  fra  Aarhus  Konference  talte  om 
»Evangeliets  Sandhed«.  Til  Afveksling  Salmen:  »Priser  Pro- 
feten«. Ældste  Orla  Nielsen  fra  Hjørring  Gren  talte  over  Em- 
net »Sand  Tro  og  falsk  Tro«.  Salmen:  »Mon  hjemme  i  Dalen 
jeg  savnes«.  Taksigelse  af  Ældste  J.  G.  Olsen. 

Søndagsskolens  Konference  Form.  Kl.  10.  Salmen:  »Vær  vel- 
kommen Søndag  Morgen«.  Bon:  Th.  Therkildsen.  Salmen:  »Du 
kan  lette  hvert  et  Fjed«.  Ældste  Orla  Nielsen  afgav  Rapport 
for  Hjørring  Søndagsskole.  Ældste  Vald.  Gerlach  afgav  Rap- 
port for  Aalborg  Søndagsskole.  Et  udmærket  Program  ud- 
førtes i  Spørgsmaal  og  Svar  af  1.  Klasse  fra  Hjørring  og  der- 
efter 3  Klasser  fra  Aalborg.  Sang,  Musik  og  Oplæsning  imel- 
lem de  forskellige  Klasser.  Ældste  Ghr.  M.  Nicolaisen,  Carl 
Madsen  og  Præs.  John  H.  Jørgensen  talte  til  Børnene.  Mis- 
sionspræs.  Carl  E.  Peterson  komplimenterede  Skolens  Leder, 
Lærere,  Lærerinder  og  Elever  for  det  veludførte  Program. 
Skolen  sluttede  med  Salmen:  »Alle  Vegne,  hvor  jeg  vanker«. 
Taksigelse  af  Ældste  Niels  Andersen,  Hjørring. 

Mødet  Kl.  2  begyndte  med  at  synge  Salmen:  »Morgen- 
rødens Straaler  bryde«.  Bøn  af  Ældste  J.  C.  Olsen.  Salmen: 
»Fryd  Dig,  o  Jord«.  Ældste  Niels  Andersen  talte  om  timelig 
og  aandelig  Udvikling.  Ældste  Ghr.  M.  Nicolaisen  bar  sit  Vid- 
nesbyrd om  Evangeliets  Sandhed.  Salmen:  »Stor  Herren  er, 
og  til  hans  Pris«.  Ældste  Carl  Madsen  talte  om  Bibelen  som 
Sandhedens  Ord.  Salmen:  »Elskte  Zion  stærk  Du  stande«. 
Ældste  Orla  Nielsen  talte  om  Kærlighedens  store  Princip. 
Præs.  John  H.  Jørgensen  talte  om  »Tro  paa  Bibelens  Ord«. 

Missionspræs.  Carl  E.  Petersen  talte  om  Mormonismens  Fi- 
losofi. Sang  af  Koret.  Taksigelse:  Ældste  Emil  Sandberg. 

Mødet  Søndag  Aften  Kl.  7  aabnedes  med  Salmen:  »Hvad 
var  skuet  udi  Himlen«.  Bøn  af  Ældste  Vald.  Gerlach.  Sal- 
men: »Messias  han  kommer«.  Præs.  John  H.  Jørgensen  talte 
om  »Guds  Rige«.  Sang  af  Koret:  »Se  jeg  staar  ved  Døren«. 
Ældste  Orla  Nielsen  talte  om  »Sandhedens  store  Princip«. 
Koret  sang:  »Jerusalem«.  Missionspræs.  Carl  E.  Peterson  talte 
over  Emnet:  »Dette  er  det  evige  Liv,  at  kende  den  eneste 
sande  Gud  og  den,  han  udsendte,  Jesus  Kristus«.  Sang  af  Ko- 
ret: »Fuld  af  Gerning  er  min  Dag«.  Taksigelse:  Ældste  Chr. 
M.  Nicolaisen. 

Mødet  Mandag  Aften  Kl.  8  begyndte  med,  at  Koret  sang 
Salmen:  »Fader  vor  i  Himlen«.  Bøn  af  Ældste  Th.  Therkild- 
sen. Salmen:  »Vor  Gud,  vi  til  Dig  raabe«.  Der  blev  stemt  for 
Kirkens  Generalautoriteter  samt  for  John  H.  Jørgensen  som 
Konferencepræsident,  Orla  Nielsen  som  omrejsende  Ældste  i 
Hjørring,  Brønderslev  og  Frederikshavns  Gren,  A.  J.  Kemper 
som  Forstander  for  Brønderslev  Gren,  Niels  Andersen  som 
Forstander  for  Hjørring  Gren,  M.  P.  Jacobsen  som  Forstander 
for  Frederikshavns  Gren.  Som  Forstander  for  Aalborg  Søn- 
dagsskole Konrad  Klitgaard,  1.  Raadgiver  J.  P.  Jensen,  2. 
Raadgiver  Edvard  Giesing  og  Sekretær  Karlo  Klitgaard.  Som 
Præsidentinde  for  Aalborg  kvindelige  Hjælpeforening  Marie 
Gerlach,  1.  Raadgiver  Maren  Jørgensen,  2.  Raadgiver  Johanne 
Petersen,  Sekretær  Winefred  Jensen  og  som  Kasserer  Petrea 
Olsen.  Som  Præsident  for  Aalborg  unge  Mænds  Forening  Jens 
G.  Olsen,  1.  Raadgiver  A.  West,  2.  Raadgiver  Th.  Therkildsen 
og  som  Sekretær  Aage  Jørgensen.  Som  Præsidentinde  for  Aal- 
borg unge  Kvinders  Forening  Marie  Klitgaard,  1.  Raadgiver 
Agnes  Gerlach,  2.  Raadgiver  Ellen  Hansen  og  som  Sekretær 
Agnes  Petersen.  Til  Afveksling  Sang  af  Koret.  Missionspræsi- 
denten  talte  om,  hvorledes  vi  kunde  oparbejde  Interesse  og 
faa  mange  til  at  komme  til  Møderne.  Sang  af  Koret.  Tak- 
sigelse af  Ældste  Orla  Nielsen. 

Tirsdag  Aften  den  11.  Kl.  8  afholdt  Den  kvindelige  Hjælpe- 
forening en  Fest  med  et  godt  Program  og  en  Bazar  til  Fordel 
for  de  Trængende. 


EFTERAARSKONFERENCEN  I  AARHUS. 

Konferencen  begyndte  den  15.  Oktober  med  et  Rapport- 
møde,  der  aabnedes  med  Salmen:  »Hav  Tak  for  Profeten«. 
Bøn  af  Niels  Jensen.  Mødet  fortsattes  med  at  synge  Sal- 
men: »Guds  Aand  som  en  Ild«.  Konferencepræs.  L.  Larsen 
gjorde  nogle  indledende  Bemærkninger.  Missionspræs.  Carl  E. 
Peterson  udtalte  sin  Glæde  over  at  se  saa  mange  til  Stede  og 
haabede,  at  vi  vilde  faa  en  god  Konference.  Ældste  H.  G.  Han- 
sen aflagde  Rapport  over  Randers  Gren,  som  havde  vist  lidt 
Fremgang.  Udtalte  sine  gode  Følelser  om  Arbejdet.  Ældste 
William  Petersen  afgav  Rapport  over  Odense  Gren,  der  ogsaa 
havde  vist  lidt  Fremgang  trods  det,  at  de  maatte  holde  Møder 
i  et  privat  Hjem.  Ældste  Elis  Tronier  gav  Rapport  over  Es- 
bjerg Gren,  som  viste  god  Fremgang;  de  havde  samlet  de 
adspredte  Søskende,  organiseret  en  Ungdomsforening,  en  god 
Søndagsskole  og  et  Sangkor.  A.  M.  Jørgensen  fra  Esbjerg 
stadfæstede  Troniers  Udtalelser.  Emil  Thomsen  aflagde  Rap- 
port over  Silkeborg  Gren,  hvor  der  ikke  var  nogen  særlig 
Fremgang  begrundet  paa  Mangel  af  Lokale.  Udtalte  Haabet 
om  en  Forbedring  i  Fremtiden.  Præs.  L.  Larsen  gav  Rapport 
over  Aarhus  Gren  og  opmuntrede  alle  til  at  hjælpe  til  med 
at  rulle  Værket  fremad.  Derefter  sang  Koret  en  udvalgt  Sang. 

Ældste  Orla  Nielsen  talte  derefter  om  vore  Pligter  som 
Guds  Folk  og  vort  Ansvar  overfor  vore  Medmennesker.  Ældste 
Johannes  Rasmussen  fra  Randers  Gren  talte  om  Missions- 
arbejdet. Præs.  Lars  Larsen  fra  Odense  talte  derefter  om  vore 
Pligter  og  vort  Ansvar.  Præs.  John  H.  Jørgensen  fra  Aalborg 
bar  sit  Vidnesbyrd  om  Sandheden  og  omtalte   Tilstanden  i 

Aalborg  Konference,  som  var  god,  og  sagde,  at  den  sidste 
Konference  var  den  største,  som  har  været  holdt  de  sidste  8 
Aar.  Koret  sang:  »Se  Guds  Gaver«.  Taksigelse  af  Ernest  Jen- 
sen. 

Konferencen  fortsattes  Søndag  Morgen  Kl.  10  med  et  Søn- 
dagsskole-Program under  Ledelse  af  Forstander  Ældste  Thor- 
leif Jacobsen,  der  bød  alle  Velkommen.  Salmen:  »Vær  vel- 
kommen« blev  afsunget,  Bøn  af  Lars  Larsen  fra  Odense,  Sal- 
men: »Da  Du  styrket  fra  Dit  Leje«.  Korlektie  ledet  af  Asta 
Jensen.  En  Solo  »Jesus,  jeg  mit  Kors  har  taget«  blev  sunget  af 
Asta  Jensen. 

Overhøringen  begyndte  med  1.  Klasse,  Lektie:  »De  ti  Bud«. 
Til  Afveksling  blev  der  sunget  en  Sang:  »Kastes  Du  paa  Bøl- 
gen om«  af  3.  Klasse.  Derefter  blev  2.  Klasse  hørt  i  Lektien: 
»Profeten  Daniel«.  En  Violinsolo  af  Knud  Sørensen.  3.  Klasse 
blev  hørt  i  Lektien:  »Moses«.  2.  Klasse  sang  en  Sang:  »God 
Morgen,  mine  Venner  smaa«.  En  Orgelsolo  af  Gudrun  Thom- 
sen. Derpaa  gav  Skolens  Forstander  en  Oversigt  over  Skolens 
finansielle  Stilling.  Til  Afveksling  blev  Salmen:  »O,  sig  hvad 
er  Sandhed«  afsunget.  Derefter  talte  Missionspræs.  Peterson 
om  Søndagsskolens  Betydning  i  en  Menighed,  om  hvorledes 
Søndagsskolearbejdet  skulde  udføres.  Sammenlignede  Børnene 
med  Jesus  af  Nazaret,  da  han  kom  ind  i  Jerusalems  Tempel, 
hvor  han  spurgte  og  svarede  de  lærde  Mænd,  og  hvoraf  vi  ser, 
at  Metoden  i  Søndagsskolen  nu  er  den  samme  som  dengang. 
Talte  derefter  om  Profeten  Daniel  som  et  Eksempel  for  alle 
unge  Mennesker.  N.  P.  Thomsen  takkede  derefter  Lærer- 
inderne og  Børnene  for  deres  Arbejde  i  Søndagsskolen.  Tak- 
kede ligeledes  de  Fremmede,  fordi  de  var  kommet  for  at  høre 
paa  Børnene.  Skolen  sluttede  med  Salmen:  »Lad  hvert  et 
Hjærte  frydes«.  Taksigelse  af  Ældste  Orla  Nielsen  fra  Aal- 
borg Konference. 

Konferencen  fortsattes  med  et  Møde  Kl.  12,  der  lededes  af 
Præs.  L.  Larsen.  Mødet  aabnedes  med  Salmen:  »Saa  sikker  en 
Grundvold«.  Bon  af  Emil  Thomsen  fra  Silkeborg.  Koret  sang: 

»O,  Helligaand«.  Ældste  Chr.  M.  Nicolaisen  talte  om  Aaben- 
baring  og  de  forskellige  Religionssamfund  her  paa  Jorden. 
Helgo  Jensen  fra  Randers  Gren  bar  sit  Vidnesbyrd,  og  hvor- 
for han  havde  annammet  Evangeliet.  Ældste  Carl  Madsen 
talte  om  sine  Barndomsdage,  sin  Tro  og  Overbevisning.  Om- 
talte vor  Stilling  her  paa  Jorden.  Koret  sang:  »Jeg  trænger 
Dig  hver  Stund«.  Ældste  H.  G.  Hansen  talte  om  Haandspaa- 
læggelse  for  den  Helligaands  Gave  og  dens  Betydning.  Præs. 
John  H.  Jørgensen  fra  Aalborg  talte  om  et  godt  Eksempel, 
Bønnens  Nødvendighed  og  Frelserens  Mission.  Mødet  sluttedes 
med  Salmen:  »Du,  som  dadler  og  fordømmer«.  Taksigelse  af 
Præs.  L.  Larsen. 

Konferencen  fortsattes  Kl.  7  Søndag  Aften,  ledet  af  Præs. 
L.  Larsen.  Der  aabnedes  med  Salmen:  »Kom,  Hellige  fremad 
og  frygter  ej«.  Bøn  af  Chr.  Rasmussen.  Koret  sang:  »O,  Herre 
lad  mig  komme  frem«.  Ældste  Niels  Sørensen  udtalte  sin 
Glæde  over  at  være  til  Stede  og  se  saa  stor  en  Forsamling. 
Omtalte  Kristi  Mission  og  hans  store  Arbejde  for  os.  Derefter 
sang  Ældsterne  N.  Sørensen,  E.  Tronier  og  Søster  Christen- 
sen: »O,  min  Fader«. 

Missionspræs.  Carl  E.  Peterson  talte  derefter  om  det  evige 
Liv  og  Kundskabens  Magt.  Adams  og  Evas  samt  Kristi  store 
Mission.  Modet  sluttedes  med  Salmen:  »Fader  vor  i  Himlen«. 
Taksigelse  af  Ældste  Elis  Tronier. 

Mødet  Mandag  Aften  Kl.  7  lededes  af  Præs.  L.  Larsen.  Mødet 
aabnedes  med  Salmen:  »Priser  Profeten«.  Bøn  af  A.  M.  Jør- 
gensen fra  Esbjerg.  Koret  sang:  »Israels  Genløser«.  Derefter 
afgav  Præs.  L.  Larsen  Rapport  over  Aarhus  Grens  Tilstand. 
Missionspræs.  Carl  E.  Peterson  talte  om  »Tiendelovens  Be- 
tydning«. Kirkens  Generalautoriteter  blev  foreslaaet  til  Op- 
holdelse, hvilket  blev  enstemmig  vedtaget.  Det  blev  foreslaaet 
at  afløse  Lauritz  Larsen  som  Præsident  for  Aarhus  Konfe- 
rence tilligemed  hans  Raadgivere  N.  Jensen  og  E.  Jensen 
samt  alle  Forstandere  i  Konferencen  og  alle  Funktionærer  i 
Aarhus  Gren,  hvilket  blev  enstemmig  vedtaget.  Derefter  blev 

det  foreslaaet  at  opholde  som  Præsident  for  Aarhus  Konfe- 
rence Ældste  Niels  Sørensen,  som  Konferencesekretær  og 
Ejendomsbestyrer  Lauritz  Larsen,  som  Forstander  for  Ran- 
ders Gren  Carl  Madsen,  som  Forstander  for  Esbjerg  Gren  Elis 
Tronier,  som  Missionær  i  Esbjerg  Gren  William  Petersen, 
som  Forstander  for  Odense  Gren  Hans  G.  Hansen,  som  Mis- 
sionærer i  Aarhus  Gren  Chr.  M.  Nicolaisen  og  Johannes  Ras- 
mussen, som  Forstander  for  Silkeborg  Emil  Thomsen  med 
M.  Carlsen  som  Medhjælper.  Som  Forstander  for  Aarhus  Søn- 
dagsskole P.  L.  Olsen,  1.  Raadgiver  Niels  Jensen,  2.  Raad- 
giver  Lauritz  Larsen,  Sekretær  og  Kasserer  Asta  Jensen.  Som 
Præs.  for  Ungdomsforeningen  Johannes  Rasmussen,  1.  Raad- 
giver Chr.  Sørensen,  2.  Raadgiver  Hedvig  Jespersen,  Sekretær 
og  Kasserer  Gudrun  Thomasen.  Som  Præsidentinde  for  den 
kvindelige  Hjælpeforening  Margrethe  Jensen,  1.  Raadgiver 
Marie  Haun,  2.  Raadgiver  Valborg  Kirstine  Olsen,  Sekretær 
Carla  Jensen  og  Kasserer  Anna  Larsen.  Thorleif  Jacobsen 
blev  beskikket  til  at  virke  i  Aalborg  Konference.  N.  P.  Thom- 
sen indsattes  som  Præsident  for  Lærerne  i  Aarhus  Gren.  Alle 
de  stillede  Forslag  blev  enstemmig  vedtaget. 

Konferencens  sidste  Møde  blev  afholdt  Tirsdag  den  18.  Ok- 
tober under  Ledelse  af  Margrethe  Jensen.  Der  blev  udført  et 
godt  Program,  Forfriskninger  blev  serveret  og  tillige  var  der 
arrangeret  en  udmærket  Bazar. 


Det  er  som  oftest  visere  at  tie  end  at  tale,  thi  man  kan 
altid  tænke,  men  ikke  altid  sige,  hvad  man  tænker. 


Naar  han  har  trukket  sig  tilbage  til  det  guddommelige  Til- 
flutgssted  inde  i  sig  selv  og  forbliver  der,  er  han  fri  for  Synd. 

KORRESPONDANCE. 

Narvik,  Norge,  23.  Oktober  1921. 
Til  »Stjernen«s  Redaktor  Carl  E.  Peterson. 

Idet  jeg  for  en  Gangs  Skyld  beder  om  Plads  for  nogle  faa 
Linjer  i  »Stjernen«,  haaber  jeg,  det  ikke  raaa  blive  paa  Be- 
kostning af  noget  andet  Stof,  der  muligvis  kræver  større  Op- 
mærksomhed fra  Redaktionens  Side. 

Hvad  jeg  nærmest  vilde  fortælle  er  følgende:  Narvik  var 
en  Gang  en  af  de  mest  blomstrende  Grene  i  vort  Land,  da  vi 
havde  Missionærer  blandt  os,  og  kunde  blandt  vor  Søskende  - 
kreds  tælle  mange  dygtige  Mænd  og  Kvinder. 

Imidlertid  greb  Emigrationens  Aand  haardt  i  flere,  og  der 
blev  en  Masseudvandring.  Da  saa  1914  med  sine  mange  Ræds- 
ler indtraadte,  blev  Missionærerne  kaldt  herfra,  og  vi  blev 
overladt  til  os  selv,  med  Undtagelse  af  nogle  korte  Besog  af 
Ældsterne  i  Trondhjem. 

Vi  folger  interesseret  med  i  det,  som  eventuelt  kan  gores 
for  at  faa  Ældster  fra  Amerika  hertil  Landet.  Vi  haaber  dog, 
vore  Repræsentanter,  der  har  Indflydelse  i  de  politiske 
Kredse,  baade  herovre  og  i  Washington,  maa  faa  det  hele 
tilfredsstillende  ordnet  med  det  allerførste. 

»Stjernen«  er  os  en  velkommen  Gæst.  Den  læses  med  In- 
teresse baade  af  Søskende  og  Venner.  Vi  har  mange  inter- 
esserede Venner,  der  undersøger  Kirkens  Lærdomme,  og  vi 
har  Haab  om  at  se  en  Del  af  disse  slutte  sig  til  Kirken  i  en 
nær  Fremtid.  Det,  som  mangler,  er  Missionærer,  thi  om  vi 
kun  havde  én  Missionær  og  et  Forsamlingslokale,  saa  kunde 
vi  i  Fællesskab  fremme  og  udbrede  Sandheden. 

Til  Slut  de  venligste  Hilsener  til  alle  »Stjernen«s  Læsere, 
og  Dem  selv  specielt,  fra  Deres  Broder  i  Evangeliet 

Emil  Evensen. 

DØDSFALD. 

Hans  A.  Pedersen  afgik  ved  Døden  i  sit  Hjem  i  Logan, 
Utah,  den  6.  Oktober.  Han  fødtes  den  13.  August  1862  paa 
Bjorkoen,  Nordland,  Norge,  langt  hinsides  den  arktiske  Cir- 
kel. Han  ankom  til  Logan,  Utah,  i  Aaret  1880,  hvor  han  var 
respekteret  og  agtet  af  Folket  for  sin  Dygtighed.  Han  har  ind- 
taget mange  ledende  Stillinger  i  Byen.  Han  har  været  Biskop, 
og  ved  sin  Død  var  han  Raadgiver  til  Logan  Stavs  (Stifts) 
Præsident. 

Han  har  været  to  Gange  paa  Mission  til  sit  Fødeland. 

Det  var  vort  Privilegium  paa  vor  Mission  i  Nordland  at 
indlemme  Br.  Pedersen  i  Kirker;  ved  Daab  den  23.  August 
1876. 

Vi  glemmer  aldrig  denne  højtidelige  Daabshandling  i 
Fjorden  ved  den  smukke  0  i  Midnatssolens  Land. 

* 

Søster  Johanne  Hansen,  Jens  P.  Hansens  Hustru,  afgik 
ved  Døden  den  24.  Oktober  paa  Bispebjerg  Hosiptal.  Hun  blev 
fadt  i  Skelskør,  Sjælland,  Danmark,  den  10.  Februar  1884  og 
indlemmet  i  Kirken  den  16.  September  1909. 

Begravelsen  foregik  paa  Bispebjerg  Kirkegaard  fra  det 
store  Kapel  under  stor  Deltagelse.  Vort  Sangkor  sang:  »O,  min 
Fader«,  »Naar  Verden  er  kold«  og  »Nærmere  Gud  til  Dig«. 
Præs.  Carl  E.  Peterson  talte  over  Livet  nu  og  Livet  efter 
Døden. 

